stanford-oval/wikipedia huggingface dataset:
קלמטה
ערים תאומות

לקלמטה 4 ערים תאומות:
קפריסין אגלנציה, קפריסין
לבנון אמיון, לבנון
הרפובליקה העממית של סין שיאן, הרפובליקה העממית של סין
תוניסיה ביזרטה, תוניסיה (מ־1997)
ראו גם

פארק העירוני למורשת הרכבתית בקלמטה
הערות שוליים

↑  https://twitter.com/gantzbe/status/1583887370059145216, Twitter
| --- | --- |
בקרת זהויות :  NLI: 987007564617405171  BnF: cb16988629h (data)  GND: 4029280-0  LCCN: n85137326  MusicBrainz: 32fa305b-422d-4e8d-bb29-1668d21b471c  NARA: 10045629  NKC: xx0039223  SUDOC: 168534452  VIAF: 132588929   WorldCat (עם VIAF): 132588929 
טירת קלמטה
תחנת הרכבת בעיר
זיתי קלמטה
אזרבייג'ן באירוויזיון 2022

אזרבייג'ן השתתפה באירוויזיון 2022, שהתקיים בטורינו שבאיטליה, עם השיר "Fade To Black" בביצוע נדיר רוסטמלי, שנבחר על ידי רשות השידור האזרית.
רקע

עד ל-2022 השתתפה אזרבייג'ן בתחרות הזמר של האירוויזיון 13 פעמים מאז הצטרפותה ב-2008. היא זכתה באירוויזיון 2011, עם השיר "Running Scared" של אל וניקי. עד לשנת 2017 העפילה אזרבייג'ן לשלב הגמר בתמידות. היא אף הגיעה למקום השלישי ב-2009 ולמקום השני ב-2013. באירוויזיון 2018, כשאייסל נבחרה לייצג את המדינה עם "X My Heart", נרשמה החמצת הגמר הראשונה שלה. באירוויזיון 2019 נשלח צ'ינגיז מוסטפייב עם "Truth", והחזיר את אזרבייג'ן לגדולותיה כשדורג במקום השמיני עם 302 נקודות. באירוויזיון 2021 ייצגה את המדינה סמירה אפנדי עם "Mata Hari", שהגיע למקום העשרים עם 65 נקודות.
לפני האירוויזיון

ב-30 בדצמבר 2021 פתחה רשות השידור האזרית, İctimai Television, את תקופת ההגשה של שירים פוטנציאליים לוועדה הלאומית לענייני האירוויזיון, שנמשכה עד ל-31 בינואר 2022. על כל המועמדים היה להגיש תיאור קצר של שירם. שישה שירים נופו מתוך 300 הצעות שהוגשו לוועדה. אלה הוקלטו על ידי האמן, שנבחר באופן פנימי על ידי רשות השידור.
נדיר רוסטמלי הוכרז כנציג אזרבייג'ן לאירוויזיון ב-16 בפברואר 2022, במהלך תוכנית ארוחת הבוקר של "Sabahın xeyir, Azərbaycan" ("בוקר טוב אזרבייג'ן"). שירו, ששמו "Fade to Black", יצא לאור ב-21 במרץ.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אזרבייג'ן שובצה למחצית הראשונה של חצי הגמר השני, שהתקיים ב-12 במאי 2022.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן הופיעה כמדינה הרביעית, לאחר סרביה ולפני גאורגיה. ב-12 במאי 2022 ביצע רוסטמלי את "Fade To Black" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטרליה הופיעה כמדינה ה-15, לפני בלגיה ואחרי ליטא. ב-14 במאי ביצע רוסטמלי את "Fade To Black" בגמר התחרות. הוא הגיע למקום ה-16 עם 106 נקודות.
הערות שוליים

↑  "Azerbaijan - Eurovision Song Contest". EBU. אורכב מ-המקור ב-2019-07-11.
1 2  Jabbarov, Elvin (2022-02-16). ""Nadi̇r rüstəmli̇ avrovi̇zi̇ya təmsi̇lçİmi̇z oldu!"". 12XAL (באזרית). נבדק ב-2022-02-16.
↑  Granger, Anthony (30 בדצמבר 2021). "Azerbaijan: İTV opens song submissions for Eurovision 2022". Eurovoix. נבדק ב-22 בינואר 2022. {{cite web}}:  (עזרה)
↑  Granger, Anthony (2022-03-21). "Today: 🇦🇿 Azerbaijan Reveals its Eurovision Entry & 🇺🇸 American Song Contest Commences". Eurovoix (באנגלית). נבדק ב-2022-03-21.
↑  "Azerbaijan: "Fade To Black" – Nadir Rüstəmli releases his song for Eurovision 2022". Eurovisionworld (באנגלית). 2022-03-21. נבדק ב-2022-03-21.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית)
↑  Charlotte Jensen,'"`UNIQ--nowiki-00000013-QINU`"'Eurovision 2022: Semi-final 2 result – these are the lucky qualifiers, ‏12th May 2022
↑  Eurovision.tv,'"`UNIQ--nowiki-00000015-QINU`"'Eurovision 2022: The Grand Final running order, ‏13/05/2022
↑  eurovisionworld,'"`UNIQ--nowiki-00000017-QINU`"'Eurovision 2022 Grand Final
Tragedy

"Tragedy" (בעברית: "טרגדיה") הוא שיר שנכתב על ידי בארי, רובין ומוריס גיב, חברי להקת הפופ-דיסקו הבריטית בי ג'יז, ויצא לאור באלבומם "Spirits Having Flown" משנת 1979.

הסינגל הגיע למקום הראשון בבריטניה בפברואר 1979, וחזר על ההישג חודש לאחר מכן בבילבורד הוט 100 האמריקאי.

בשנת 1998 זכה השיר לגרסת כיסוי על ידי להקת הפופ הבריטית סטפס (אנ'), שגרסתה הגיעה גם היא למקום הראשון בבריטניה.

השיר מופיע בטריילר וכן בסרט הקומדיה השחורה של טים ברטון "ביטלג'וס ביטלג'וס" משנת 2024.
כתיבת השיר

האחים גיב כתבו את "Tragedy" ואת "Too Much Heaven" באחר צהריים חופשי, במהלך הפקת סרטם "Sgt. Pepper's Lonely Hearts Club Band" שנעשה בהשראת שירם של הביטלס. באותו ערב הם כתבו גם את השיר "Shadow Dancing", שבוצע על ידי אנדי גיב והגיע למקום הראשון בארצות הברית.
נתוני מכירות

| אזור | הסמכה | יחידות/מכירות מאושרות |
| --- | --- | --- |
| קנדה (מוזיקה קנדה) | פלטינה | 150,000^ |
| צרפת (SNEP) | זהב | 500,000* |
| יפן | — | 100,000 |
| בריטניה (BPI) | זהב | 500,000^ |
| ארצות הברית (RIAA) | פלטינה | 2,000,000^ |
* נתוני המכירות מבוססים על הסמכה בלבד. ^ נתוני משלוחים מבוססים על אישור בלבד.
גרסת סטפס

"Tragedy" זכה לגרסת כיסוי על ידי להקת הפופ הבריטית סטפס (Steps) ב-9 בנובמבר 1998. השיר הוקלט באלבום המחווה עבור הבי ג'יז "Gotta Get a Message to You" ומאוחר יותר נכלל באלבום השני של הלהקה "Steptacular" משנת 1999. השיר הגיע למקום הראשון בבריטניה ובניו זילנד. השיר שהה 30 שבועות במצעד הסינגלים הבריטי ומכר יותר עותקים מכל שלושת הסינגלים הקודמים של סטפס גם יחד, עם 1.21 מיליון עותקים שנמכרו בבריטניה.
 הקליפ לשיר "Tragedy" של הסטפס, כלל את שלב הריקוד של הנחת שתי הידיים במקביל לצידי הראש בזמן עם המילה "טרגדיה", שהפכה לסימן ההיכר של הקבוצה.
גרסת סטפס > נתוני מכירות

| אזור | הסמכה | יחידות/מכירות מאושרות |
| --- | --- | --- |
| בלגיה (BEA) | זהב | 25,000* |
| ניו זילנד (RMNZ) | פלטינה | 10,000* |
| שוודיה (GLF) | זהב | 15,000^ |
| בריטניה (BPI) | פלטינה | 1,210,000 |
| ארצות הברית | — | 98,000 |
* נתוני המכירות מבוססים על הסמכה בלבד. ^ נתוני משלוחים מבוססים על אישור בלבד.
גרסאות כיסוי נוספות

בשנת 1981, להקת אחוות האדם (Brotherhood of Man), הקליטה גרסת כיסוי לשיר, באלבומם "Tweny Disco Greats - Twenty Love Songs".
בשנת 2006, הפיק האמן המוזיקלי קלייטון, גרסה לשיר במסגרת המיזם המוזיקלי שלו "Celldweller".
צמד הזמרות השוודיות איקונה פופ, ביצע קאבר לשיר בשנת 2016.
בשנת 2021, להקת הרוק האמריקאית פו פייטרס, ביצעה גרסת כיסוי לשיר עבור אלבומם "Hail Satin".
הערות שוליים

↑  Beetlejuice Beetlejuice 2024 Soundtrack | Tragedy – Bee Gees | Original Score |, יוטיוב, ‏6 בספטמבר 2024
1 2  Tragedy by Bee Gees, Songfacts
↑  Tragedy by Steps, Official Charts
1 2 3 4  Tragedy by Bee Gees, SecondHandSongs
| --- | --- |
בקרת זהויות :  MusicBrainz work: ce3237cc-b471-3c2d-854c-49ce4597b62d
Side Effects

"Side Effects" הוא סינגל של הצמד המוזיקלי האמריקאי הצ'יינסמוקרס בשיתוף פעולה עם הזמרת-יוצרת האמריקאית אמילי וורן (אנ'). השיר יצא ב-27 ביולי 2018 בהוצאת חברות התקליטים דיסרופטור רקורדס וקולומביה רקורדס. הסינגל מופיע כסינגל החמישי באלבום האולפן השני של הצמד, Sick Boy.
נכון לפברואר 2025, השיר הושמע למעלה מ-164 מיליון פעמים בספוטיפיי, ולמעלה מ-135 מיליון פעמים ביוטיוב.
מיקומי שיא

|   ‏‏‏  מצעדי מוזיקה שבועיים (2018)> מדינה |   ‏‏‏  מצעדי מוזיקה שבועיים (2018)> מצעד |   ‏‏‏  מצעדי מוזיקה שבועיים (2018)> מיקום שיא |   ‏‏‏  מצעדי מוזיקה שבועיים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 61 |  |
|  ארגנטינה | ארגנטינה הוט 100 | 19 |  |
|  ארצות הברית | בילבורד הוט 100 | 66 |  |
|  ארצות הברית | מצעד הפופ איירפליי למבוגרים | 33 |  |
|  ארצות הברית | מצעד שירי הדאנס קלאב | 36 |  |
|  ארצות הברית | מצעד שירי הדאנס/אלקטרוני | 7 |  |
|  ארצות הברית | מצעד הפופ איירפליי | 13 |  |
|  הולנד | מצעד 40 הסינגלים ההולנדיים | 14 |  |
|  הולנד | מצעד 100 הסינגלים ההולנדיים | 67 |  |
|  הממלכה המאוחדת | מצעד הסינגלים הבריטי | 50 |  |
|  ולוניה | אולטראטופ 40 | 5 |  |
|  ולוניה | מצעד הדאנס | 10 |  |
|  סלובניה | SloTop50 | 26 |  |
|  סלובקיה | מצעד 100 שירי הרדיו | 96 |  |
|  סלובקיה | מצעד 100 הסינגלים הדיגיטליים | 23 |  |
|  סקוטלנד | מצעד הסינגלים הסקוטי | 40 |  |
|  פולין | ZPAV | 9 |  |
|  פורטוגל | מצעד הסינגלים הפורטוגזי | 94 |  |
|  פלנדריה | אולטראטופ 50 | 44 |  |
|  פלנדריה | מצעד הדאנס | 3 |  |
|  צ'כיה | מצעד 100 שירי הרדיו | 31 |  |
|  צ'כיה | מצעד 100 הסינגלים הדיגיטליים | 32 |  |
|  קולומביה | נשיונל-רפורט | 100 |  |
|  קנדה | קנדה הוט 100 | 39 |  |
|  קרואטיה | טופ ליסטה | 7 |  |
|  רומניה | מצעד השירים הרומני | 72 |  |
|  שוודיה | סוורייטופליסטן | 100 |  |
|  שווייץ | המצעד השווייצרי | 92 |  |
|   ‏‏‏  מצעדי מוזיקה שנתיים (2018)> מדינה |   ‏‏‏  מצעדי מוזיקה שנתיים (2018)> מצעד |   ‏‏‏  מצעדי מוזיקה שנתיים (2018)> מיקום שיא |   ‏‏‏  מצעדי מוזיקה שנתיים (2018)>  |
| --- | --- | --- | --- |
|  ארצות הברית | מצעד שירי הדאנס/אלקטרוני | 21 |  |
|  הולנד | מצעד 40 הסינגלים ההולנדיים | 96 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
| ברזיל (Pro-Música Brasil) | פלטינה | 40,000 |
| ניו זילנד (Recorded Music NZ) | זהב | 15,000 |
| פולין (ZPAV) | פלטינה | 20,000 |
| קנדה (Music Canada) | פלטינה | 80,000 |
סיכום
| בכל העולם | — | 690,000 |
הערות שוליים

↑  Side Effects, 2018-12-14, ארכיון מ-2024-12-14, נבדק ב-2025-02-26
↑  ChainsmokersVEVO (2018-08-21), The Chainsmokers - Side Effects (Official Video) ft. Emily Warren, ארכיון מ-2024-11-30, נבדק ב-2025-02-26
| הצ'יינסמוקרס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Memories...Do Not Open • Sick Boy • World War Joy • So Far So Good |  |
| מיני-אלבומים | Bouquet • Collage • Sick Boy EP • Sick Boy...This Feeling • World War Joy EP |  |
| סיבובי הופעות | Memories Do Not Open Tour • Euro Memories... Do Not Open Tour • World War Joy Tour |  |
| הצ'יינסמוקרס – שירים |
| --- | --- | --- |
| Bouquet | "Roses" • "Waterbed" • "Until You Were Gone" • "New York City" |  |
| Collage | "Don't Let Me Down" • "Inside Out" • "Closer" • "All We Know" • "Setting Fires" |  |
| Memories...Do Not Open | "Honest" • "Something Just Like This" • "Paris" |  |
| Sick Boy | "Sick Boy" • "You Owe Me" • "Everybody Hates Me" • "Somebody" • "Side Effects" • "Save Yourself" • "This Feeling" • "Siren" • "Beach House" • "Hope" |  |
| World War Joy | "Who Do You Love" • "Kills You Slowly" • "Do You Mean" • "Call You Mine" • "Takeaway" • "Push My Luck" • "The Reaper" • "Family" • "See the Way" • "P.S. I Hope You're Happy" |  |
| סינגלים אחרים | "Erase" • "The Rookie" • "Selfie" • "Kanye" • "Polkadots" • "Let You Go" • "Split (Only U)" |  |
| סינגלים שיווקים | "The One" • "Young" |  |
| --- | --- |
בקרת זהויות :  MusicBrainz release group: c0e276d1-4d90-4fba-9ca4-5ee9e15bce50
בית תבור

| --- | --- |

 מידע כללי
 סוג:  בית מגורים 
 כתובת:  רח' הנביאים 58 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1889
 תאריך פתיחה רשמי:  1889 
 אדריכל:  קונרד שיק 
 
 קואורדינטות:  31°47′03″N 35°13′14″E﻿ / ﻿31.7842°N 35.2205°E﻿ / 31.7842; 35.2205
  (למפת ירושלים מוגדלת) בית תבור(למפת ירושלים רגילה) בית תבור(למפת הרי ירושלים רגילה) בית תבור(למפת הרי ירושלים מוגדלת) בית תבור
 
מימין: החזית החיצונית של אולם התפילה
בית תבור ברחוב הנביאים 58 בירושלים נבנה בסוף המאה ה-19 כבית מגורים על ידי האדריכל קונרד שיק, ומשמש כיום את המכון התאולוגי השוודי.
היסטוריה

הארכאולוג והאדריכל הגרמני תושב ירושלים קונרד שיק היה מגדולי חוקריה ובוניה של ירושלים במחצית השנייה של המאה ה-19. בשנת 1882 הניח את אבן הפינה להקמת ביתו הפרטי ב"רחוב הקונסולים" של אז (רחוב הנביאים היום). היה זה הרחוב היוקרתי ביותר בירושלים הנבנית של אותה תקופה, ולאורכו שכנו מרבית הקונסוליות של המעצמɲ̩ות הזרות.
עם השלמתו בשנת 1889 היה הבית אחד הבתים המפוארים והמרשימים בעיר. קונרד שיק התגורר בבית מהשלמת בנייתו ועד פטירתו בשנת 1901. אשתו פרדריקה נפטרה זמן קצר אחריו, ובנותיהם המשיכו לגור בבית עוד שנים אחדות. במלחמת העולם הראשונה הפקיעו השלטונות העות'מאנים את הבית, כדי שישמש למגורי קצינים טורקים. לאחר המלחמה עבר לידי הכנסייה המתודיסטית האמריקאית, ושימש כבית ספר למדעי האסלאם ושפות. במלחמת העצמאות השתלטו כוחות צה"ל על הבית, ולתקופה קצרה שימש לשיכון פליטים מהרובע היהודי.
בשנת 1950 ננטש הבית, ובשנת 1951 נשכר על ידי הכנסייה הפרוטסטנטית השוודית שהקימה בו את המכון התאולוגי השוודי. בשנת 1996 רכשו השוודים את הבניין, והוא כיום בבעלותם. המכון מכשיר צעירים סקנדינבים בנושאי יהדות, מקרא, לשון עברית, ארכאולוגיה וחקר ארץ ישראל, במטרה לקרבם לעם היהודי וארץ הקודש.
על הבית, צוטט ראש העיר טדי קולק כמי שאמר "אם הייתי יכול לבחור בית אחד בירושלים לגור בו - זה הבית שבו הייתי בוחר".[דרוש מקור]
מבנה הבית

על הכניסה לבית חקק שיק, פרוטסטנטי אדוק, את השם  THABOR בהשראת פסוק מספר תהילים פ"ט, י"ג: ”צָפוֹן וְיָמִין אַתָּה בְרָאתָם תָּבוֹר וְחֶרְמוֹן בְּשִׁמְךָ יְרַנֵּנוּ”.
סגנונו המיוחד של הבית משלב גותיקה גרמנית עם אדריכלות מזרח תיכונית. הבית מוקף חומת אבן ירושלמית עם שער כניסה במבנה המזכיר שער למבצר גרמני של ימי הביניים, עם מגדל שמירה קטן. המבנה הראשי בנוי במתכונת המזכירה את בתי הערבים האמידים של אותה תקופה, עם קירות אבן בעובי מטר ויותר, גומחות בקיר ותקרות מקומרות. בקירות הבית, מפנים ומחוץ, שילב שיק ממצאים ארכאולוגיים המשקפים את אהבתו לארכאולוגיה ולארץ ישראל. למבנה המרכזי פינות דמויות קרנות מזבח. בין היתר שיבץ באחד מקירות החצר האחורית העתק מלט של כתובת תחום גזר, אך כיוון הכתב שם הוא הפוך. במתחם שתי חצרות מסוגננות, האחת בחזית הבית והאחת מאחוריו, כשמתחתיה בור מים גדול. באגפו המזרחי של המבנה שילב שיק אולם תפילה נוצרי.
בשנת 2013 פגע דחפור שעבד ברחוב במבנה השער והסב לו נזק קשה, מרפסת השער והשלט "תבור" נשברו. המועצה לשימור אתרים והמכון התאולוגי השוודי שיקמו את השער על פי תיק התיעוד של המבנה.
גלריה

הכניסה למבנה
מרפסת חזית הקומה השנייה
מראה כללי של חזית המבנה
פינות המבנה מעוצבות כקרנות מזבח
השם THABOR בהשראת הפסוק מספר תהילים פ"ט, י"ג
תבליט אבן בחזית אולם התפילה
1889 = שנת סיום הבניה
CS = קונרד שיק
FD = פרידריקה דובלר, אשתו
אולם התפילה הנוצרי
ציור קיר המתאר את הבאתו של ישו לבית המקדש ביום ה-40 לחייו. מימין: דמותו של שמעון הקדוש עטוף בטלית
הצד האחורי של הבניין
חצר פנימית
העתק בטון הפוך של לוח מכתובות תחום גזר בחצר הפנימית
לוח "תחום גזר" המקורי בכיוון הנכון (צילום ושחזור)
פנים הבית כיום
חצר הבית
הערות שוליים

↑  יוסי אלי, תדהמה בי-ם: טרקטור הסתובב ופגע במבנה ההיסטורי, באתר nrg זמן ירושלים, ‏17 במרס 2013
↑  דוד אסף, הרס הכתובת ההיסטורית של 'בית תבור', באתר עונג שבת (עונ"ש), ‏8 במרס 2013
משטרת העזר הליטאית

איש משטרת העזר הליטאית וקבוצת יהודים, וילנה, 1941
משטרת העזר הליטאית (בגרמנית: Litauische Hilfspolizei; בליטאית: Lietuvos apsaugos dalys מילולית: "יחידות הביטחון של ליטא") הייתה כוח צבאי-למחצה (אנ') בתקופת הכיבוש הנאצי של ליטא שיועד להלכה לסייע לשלטון הגרמני בשמירה על מקומות בעלי חשיבות אסטרטגית שהיה לו חלק נכבד בסיוע ובביצוע רצח יהודים. בין יוני 1941 לאוקטובר אותה שנה עסקו גדודי משטרת העזר ברצח שיטתי של יהודי ליטא (בין השאר רצח יהודי וילנה בפונאר). לאחר חיסול כמעט כל יהדות ליטא, הועברו על ידי הגרמנים לשטחי הכיבוש במזרח אירופה וחלקם שימשו כשומרים במחנות הריכוז. בעת המלחמה הוקמו כשלושים גדודים, 25 בטליוני משטרת עזר ועוד חמישה גדודי בנייה ויחידות מקומיות למטרות מיוחדות, בשני גדודים ליטאיים שירתו גם חיילים מעמים אחרים. מספור הגדודים, הרכבם והיקפם לא היה קבוע והשתנה מדי פעם. רבים מחיילי משטרת העזר נהרגו בקרבות עם פרטיזנים סובייטיים והצבא האדום.
היקף

משטרת העזר לא תועדה כדבעי. פעולות הרצח שלה תועדו בדו"ח יגר. לפי המסמכים שנמצאו בארכיוני ליטא, רוסיה וגרמניה שירתו בבטליונים ביום ה-26 באוגוסט 1942 8,388 ליטאים ובהם 341 קצינים, 1772 נגדים ו-6,275 חיילים. לפי המשוער נהרגו או מתו עד אותו תאריך כ-2,000 חיילים. המשטרה כללה גם כוח פרשים, תזמורת ופלוגת-ייצוג של חיילים מרשימים וגבוהי-קומה (פלוגה זו השתתפה ברצח יהודי איישישוק).
רקע

ב-15 ביוני 1940, כחלק מהסכם ריבנטרופ–מולוטוב, פלשו כוחות ברית המועצות לליטא במסגרת כיבוש המדינות הבלטיות וכשבוע לאחר מכן נוסדה הרפובליקה הסובייטית הסוציאליסטית הליטאית, כגרורה של ברית המועצות. הוחלו בה חוקי הבולשביזם, בעלי הון ואדמות נעצרו ורכושם הולאם. ליטאים לאומנים ירדו למחתרת וייסדו ארגון ללוחמת גרילה נגד השלטון הסובייטי בשם "הפרטיזנים" שמנה כ-100,000 איש.
ב-17 בנובמבר 1940 ייסדו גולים ממגוון מפלגות ליטאיות בגרמניה את "ליגת האקטיביסטים הליטאית" (או חזית הפעילים הליטאית, LAF - Lietuvos Aktyvistų Frontas), חזית לאומנית, אנטי-סובייטית ואנטישמית שתמכה בציוד ובתעמולה במחתרת הליטאית וסייעה לאבווהר במשימות מודיעין צבאי. בעלון בכותרת "הוראות ליום שחרור ליטא" שפרסמה החזית ב-24 במרץ 1941 נכתב: "כשהצבא האדום יגורש מליטא... חשוב מאד לנצל את ההזדמנות להיפטר מיהודים".
כשנה לאחר פלישת ברית המועצות, פלשו כוחות גרמניה הנאצית לליטא, במסגרת מבצע ברברוסה. ה"פרטיזנים" הלאומנים ראו בכוחות הגרמניים משחררים. בתחילה הכירה הממשלה הזמנית של ליטא העצמאית (שהתקיימה כחודש בלבד) בפרטיזנים והעניקה להם רשות לנהוג ביהודי ליטא ככל העולה על רוחם. הדבר פתח פתח לעשרה ימים של פוגרומים, רצח, אונס וביזה. בלילה שבין ה-25 וה-26 ביוני נרצחו על ידי הפרטיזנים בסלובודקה 1,500 יהודים והם שרפו רובע שלם, בלילות שלאחר מכן נרצחו 2,300 יהודים נוספים.
הדבר לא נשא חן בעיני מפקדי הכיבוש הגרמני ובעצה אחת עם הממשלה הליטאית הוחלט להקים במקום כנופיה פרועה, "גדודי אבטחה" מסודרים. אחת הסיבות להקמת הגדודים הייתה לארגן ולמשטר את רצח היהודים על מנת שיתבצע באופן יעיל ולא בראש חוצות. מבחינת הליטאים הלאומנים התקבל הדבר בברכה כיוון שהם ראו באותה תקופה את הגדודים כגרעין לצבא עתידי של מדינתם העצמאית.
בליטא העצמאית

הגדוד הראשון (בטליון מספר 1) הוקם ב-28 ביוני 1941 בקובנה בפיקודו של אנדריוס בוטקונאס, אנשי הבטליון ענדו סרט לבן על זרועם. הבטליון מנה 150 קצינים וחיילים בחמש פלוגות. מאוחר יותר הורחב הגדוד לשבע פלוגות. שר המשטרה של הממשלה הזמנית, ויטאוטאס רייוויטיס, העביר את משימות הרצח של הבטליון למושלה הצבאי של העיר קובנה והמחוז, יורגיס בוביאליס והוא העביר את ההוראות לבטליון. משימתו הראשונה של הגדוד הייתה חטיפה וריכוז יהודים מקובנה במצודת הפורט השביעי והריגתם.
באותו יום הוקם גם הבטליון הראשון של משטרת העזר בווילנה.
בפקודת יום שפרסם מפקד הבטליון הראשון לפיקודיו עם הקמת הבטליון, אמר:
חיילים, אנו מתחילים כעת תקופה של עבודה יצירתית מלאת שימחה. אנו שוחררנו משלטון הטרור האדום על ידי המנהיג הדגול היטלר וצבאו המפואר ולצידו לוחמים הפרטיזנים שלנו, השאוליסטים וכל הליטאים, האוהבים את מולדתם... אנו, החיילים, חייבים לצעוד בעקבות הנופלים והמתנדבים במלחמת 1919 אין לנו לצפות לתמורה בעד מאמצנו, כי חייבים אנו ללכת לקראת עמל והקרבה כדי לבנות מחדש את מולדתנו.
תחת כיבוש גרמני מלא > קובנה

הממשלה הזמנית של ליטא פוזרה על ידי השלטון הגרמני בראשית אוגוסט 1941. מסלול הפיקוד של הבטליונים שהוכפף לממשלה העצמאית, שלא הייתה קיימת עוד, בוטל ובוטקונאס ובוביאליס פוטרו. למפקד הכללי של הבטליונים מצד הגרמנים התמנה מאיור הגסטפו לכטהאלר. כבר ב-6 באוגוסט פירק לכטהאלר את הבטליון הראשון הגדול של קובנה, הקים שני בטליונים תחתיו והוסיף בטליון שלישי בשאנצ'אי (פרבר של קובנה). שלושה שבועות לאחר מכן הוקם בקובנה בטליון רביעי וכעבור שלושה ימים - בטליון חמישי. המגויסים לבטליונים היו אנשי הפרטיזנים הלאומנים, "אקטיביסטים" מקומיים ועריקים מן הצבא האדום.
הבטליונים הראשון והשני בקובנה הועסקו ברצח יהודים שיטתי בפורטים (מצודות) הרביעי, השביעי והתשיעי. היו אלה אנשי הבטליון הראשון שרצחו של יהודי גטו קובנה וביצעו את "האקציה הגדולה" בגטו זה ב-28 באוקטובר 1941. הבטליון השני הועבר לאחר מכן לבלארוס ומספרו שונה ל-12. בנובמבר 1941, לאחר שהרציחות בפורט התשיעי הושעו, הועבר הבטליון הראשון לרוסיה ומספרו שונה ל-13. בטליונים נוספים שהוקמו הופנו לרוסיה, אוקראינה ופולין.
תחת כיבוש גרמני מלא > וילנה

וילנה השתייכה לאזור ממשל צבאי שונה מקובנה וגם בה הוקמו באותה עת חמישה בטליוני משטרת-עזר שמוספרו 1-5. בווילנה ניסו הלאומנים הליטאים בשלב הראשון להילחם לא רק ולא בעיקר נגד יהודים אלא בעיקר נגד "זיהומים" אחרים של האופי הליטאי ובהם פולנים, שהיוו למעלה ממחצית מתאוכלוסיית העיר.
עם הקמת הבטליונים בווילנה התפרסמה פקודת היום החגיגית הבאה:
לוחמים יקרים של משטרות העזר! בהנהגתו של אדולף היטלר השמיד צבא התפארת של גרמניה הגדולה את צבא-השודדים היהודי-בולשביקי ושיחרר את ליטא מהטרור היהודי והעבדות... עלינו הוטלה הזכות ההיסטורית להלחם ביחד עם טובי החיילים בעולם - החיילים הגרמנים... לקרב למען הציביליזציה העולמית ותרבותה.
גדודי וילנה השתתפו, בין השאר, ברצח יהודי וילנה בפונאר. באוקטובר הועברו הגדודים השני והשלישי לפולין, ואנשיהם הוצבו לשמירה במחנות הריכוז אושוויץ, בירקנאו ומיידאנק. הגדודים הווילנאיים שהושארו באזור וילנה נוצלו לשמירה על מתקנים אסטרטגיים, בעיקר מסילות ברזל ורכבות ובמלחמה נגד הפרטיזנים הרוסים והיהודים. יונאס ז'מייטיס, מפקדו הליטאי של גדוד משטרת העזר הווילנאי השני, הועלה עקב הצטיינותו לדרגת שטנדרטנפיהרר (מקבילה לקולונל) באס אס ופיקד על הבטליון השביעי בחיסול גטו ורשה.
הבטליון הווילנאי ה-15 פעל בבלארוס ובסיסו היה בעיר ברנוביץ' משימתו הייתה שמירה על מסילת הברזל מינסק-וילנה והוא פעל גם ברצח יהודים יחד עם הבטליון ה-12. הבטליון ה-14 חיסל את גטו זאגר.
יחידות מיוחדות במסגרת משטרת העזר > יחידת הקומנדו הממונעת של המן ושיטת פעולתה

יחידת הקומנדו הממונעת של המן (בגרמנית: Rollkommando Hamann, בליטאית: skrajojantis būrys) מנתה 58 חיילים מהפלוגה הרביעית של הבטליון הראשון, יחד עם 8 חיילי איינזצגרופן בפיקודו של אוברשטורמפירר (סגן) יואכים המן (Hamann)‏, עוזרו של האס אס–שטנדרטפיהרר קרל יגר. תפקידה היה רצח יהודים בערי השדה ובעיירות. היחידה מה-7 ביולי 1941 ועד ה-2 באוקטובר 1941 (כלומר, הן בתקופת הממשלה הזמנית של ליטא העצמאית והן לאחר מכן) ורצחה, לפי דו"ח יגר, כ-70,000 יהודים בליטא, ב-46 מקומות שונים (בהם יהודי פוניבז', וילקומיר, אוטנה, מריאמפולה, יאנובה, אליטא ועוד). היחידה נעזרה ב"אקטיביסטים" מקומיים ששמחו לסייע לה בריכוז היהודים. יהודי כפרים ועיירות קטנות הועברו לעיירות וערים שכנות, שם רוכזו בבית הכנסת, קסרקטין צבא או מתקן עזוב ושם החלה התעללות שכללה עינויים, גזיזת זקנים, הרעבה ומניעת מים, מכות, אונס ורצח על ידי ה"אקטיביסטים" ומתנדבים מקומיים. לאחר מכן נכנסה לפעולה יחידת הקומנדו שהובילה את היהודים הנותרים לבורות חפורים מראש, שם הם נורו למות.
יחידות מיוחדות במסגרת משטרת העזר > הבטליון ה-12

מספורו של הבטליון הקובנאי השני השתנה באוקטובר 1941 ל-12. מפקדו כמעט לכל אורך קיומו היה המאיור אנטאנאס אימפולוויצ'יוס (Antanas Impulevičius). בשיאו שירתו בו כ-1,000 חיילים ו-80 קצינים. הבטליון הועסק ברצח יהודי קובנה ובאוקטובר 1941 נשלח למינסק על מנת "לייצג שם את העם הליטאי בהשמדת הבולשביזם היהודי". בחודש נובמבר 1941 לבדו השתתף הבטליון ברצח 11,000 יהודי גטו מינסק וכן חיסול יהודי סלוצק, בוריסוב וערים נוספות ורצח כ-2,000 שבויי מלחמה ופרטיזנים (סך הכל למעלה מ-34,000 איש בחמישה שבועות). היינריך הימלר וריינהרד היידריך, שקיבלו דיווחים על יעילות הכוח הליטאי, עודדו שילוב שלו עם האיינזצגרופן והאס אס, דבר שהוביל להכפפת הבטליון ישירות למפקדת משטרת הביטחון בליטא.
בהמשך הועבר הבטליון גם לאוקראינה והוחזר לגטו מינסק, שהתמלא מחדש ביהודים שגורשו מגרמניה על מנת לחסלו כליל.
כמעט איש מאנשי הבטליון לא נשפט על מעשיו. המפקד אימפולוויצ'יוס נמלט לאחר המלחמה לארצות הברית ומת שם בשנת 1970 בגיל 63, לאחר שארצות הברית סירבה להסגיר אותו לברית המועצות.
יחידות מיוחדות במסגרת משטרת העזר > "היחידה המיוחדת" (Ypatingas Burys)

"היחידה המיוחדת" הייתה מורכבת מקבוצה של כ-200 מתנדבים שהתגבשה בראשית הפלישה הגרמנית והייתה מורכבת מרוצחים ואנשי העולם התחתון. היחידה פעלה בווילנה עוד לפני שהגיעה לשם יחידת איינזצקומנדו 9 ולאחר שליטא עברה לשליטה גרמנית, הוכפפה למשטרת הביטחון. אנשי היחידה סיירו ביער פונאר הסמוך לווילנה וזיהו שם בורות שנחפרו על ידי הסובייטים לשם הטמנת מכלי נפט גדולים. כבר בראשית הפלישה נורו אל בורות אלה 300 מנכבדי הקהילה היהודית. אנשי היחידה היו מוצבים בפונאר ליד הבורות וביצעו את הרצח בפועל, כאשר "אקטיביסטים" מקומיים ("כאפונעס"), אנשי איינזצקומנדו ומשטרה אחרים (מהבטליון הווילנאי השני והמשטרה העירונית) מרכזים ומובילים את היהודים, שנחטפו מן הרחוב או מבתיהם, אל האתר. בנוסף עסקו אנשי היחידה בשמירה על האתר מפני התקרבות "סקרנים".
ביוני-יולי 1943 חיסלו אנשי היחידה, יחד עם אנשי הגדוד הווילנאי הראשון את מחנות העבודה בליטא. עד ספטמבר אותה שנה סייעו בידי הגרמנים בחיסול כל היהודים הבלתי כשירים לעבודה בכל גטאות ליטא, כולל גטו וילנה, בירי או בסיוע לגירושם לסוביבור. יהודים כשירים לעבודה נשלחו למחנה הריכוז קלוגה ולאושוויץ.